ไฟใต้ลามยะลายังไม่หยุด ตาย-เจ็บ
ยะลา-12 ม.ค.48นายบุญ แก้วเพชร อายุ 60 ปี ถูกยิงด้วยอาวุธปืนพกสั้นไม่ทราบชนิดบริเวณลำตัวหลายนัดเสียชีวิตหน้าบ้านในหมู่ 10 บ้านหาดทราย ตำบลตลิ่งชัน อำเภอบันนังสตา จ.ยะลา ทั้งนี้จากการสอบสวนทราบว่าก่อนเกิดเหตุ ขณะที่นายบุญกำลังถางหญ้าอยู่หน้าบ้าน มีคนร้าย 2 คน นุ่งโสร่งขับรถจักรยานยนต์ไม่ทราบชนิดและทะเบียน ใช้ปืนพกสั้นยิงใส่หลายนัดจนเสียชีวิต เบื้องต้นเจ้าหน้าที่ตำรวจเชื่อว่า เป็นฝีมือของผู้ก่อความไม่สงบที่ต้องการสร้างสถานการณ์อย่างต่อเนื่อง วันเดียวกัน นายสมพร มากหิรัญ ผู้ช่วยผู้ใหญ่บ้าน ม.5 ต.เมาะมาวี อ.ยะรัง จ.ปัตตานี ถูกคนร้ายจำนวน 2 คน ใช้จักรยายนต์เป็นยานพาหนะ กราดยิงด้วยอาวุธปืน.38 ถูกนายสมพรขณะที่เดินอยู่ริมถนนหน้าบ้าน ม.5 ต.เมาะมาวี อ.ยะรัง จ. บริเวณท้องและแขน แล้วขับหลบหนีไป เจ้าหน้าที่ได้นำส่งนายสมพรไปรักษาตัวที่โรงพยาบาลศูนย์ยะลา เบื้องต้นเจ้าหน้าสันนิษฐานว่าน่าจะเป็นการสร้างสถานการณ์ ในพื้นที่ 
ยะลา-12 ม.ค.48 นายบุญ แก้วเพชร อายุ 60 ปี ถูกยิงด้วยอาวุธปืนพกสั้นไม่ทราบชนิดบริเวณลำตัวหลายนัดเสียชีวิตหน้าบ้านในหมู่ 10 บ้านหาดทราย ตำบลตลิ่งชัน อำเภอบันนังสตา จ.ยะลา